ทีมทนายบุกสะบ้าย้อยสู้คดีวิสามัญนักบอล
นายสิทธิพงษ์ จันทรวิโรจน์ ทนายความคดีไต่สวนชันสูตรพลิกศพผู้เสียชีวิต 19 ศพ จากเหตุการณ์ปะทะ ที่หน่วยบริการประชาชนสะบ้าย้อย อำเภอสะบ้าย้อย จังหวัดสงขลา เมื่อวันที่ 28 เมษายน 2547 เปิดเผยว่า วันที่ 15 มิถุนายน 2548 ตนพร้อมด้วยนายรัษฎา มนูรัษฎา จากสภานายความ และนายวิทยากร ลูกหยี ทนายความคดีเดียวกัน จะเดินทางไปรวบรวมพยานหลักฐานคดีดังกล่าว ตั้งแต่เก็บข้อมูลในที่เกิดเหตุ และสอบถามญาติผู้เสียชีวิตบางราย เพื่อนำไปใช้ในการซักค้านพยานฝ่ายโจทก์ สำหรับคดีนี้ ศาลจังหวัดสงขลาได้นัดแถลงเปิดคดี เวลา 09.00 น. วันที่ 27 มิถุนายน 2548 นี้ นายสิทธิพงษ์ เปิดเผยอีกว่า การลงพื้นที่เก็บข้อมูลครั้งนิ้ นายแพทย์อนันต์ชัย ไทยประทาน ที่ปรึกษาสมาคมยุวมุสลิมแห่งประเทศไทย จะเป็นผู้ประสานงานกับญาติผู้เสียชีวิตให้ได้พบกับทนายความในคดีนี้ สำหรับผู้เสียชีวิตทั้ง 19 คน เป็นนักฟุตบอลประจำหมู่บ้านสุโสะ ตำบลธารคีรี อำเภอสะบ้าย้อย ซึ่งเป็นเหตุการณ์วันเดียวกับที่มีการปะทะกัน 9 จุด ในจังหวัดปัตตานี จังหวัดยะลา และจังหวัดสงขลา มีผู้เสียชีวิต 106 คน จุดที่มีผู้เสียชีวิตมากที่สุด คือ มัสยิดกรือเซะ จังหวัดปัตตานีรวม 34 ศพ 
นายสิทธิพงษ์ จันทรวิโรจน์ ทนายความคดีไต่สวนชันสูตรพลิกศพผู้เสียชีวิต 19 ศพ จากเหตุการณ์ปะทะ ที่หน่วยบริการประชาชนสะบ้าย้อย อำเภอสะบ้าย้อย จังหวัดสงขลา เมื่อวันที่ 28 เมษายน 2547 เปิดเผยว่า วันที่ 15